
AVIZ  COMUN
asupra proiectului de Lege pentru aprobarea contului general anual de execuţie a bugetului asigurărilor sociale de stat pe anul 2006, precum şi a contului general anual de execuţie a bugetului asigurărilor pentru şomaj pe anul 2006
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă, familie şi protecţie socială a Senatului şi Comisia pentru muncă şi protecţie socială a Camerei Deputaţilor, au fost sesizate, spre dezbatere şi avizare, cu proiectul de Lege pentru aprobarea contului general anual de execuţie a bugetului asigurărilor sociale de stat pe anul 2006, precum şi a contului general anual de execuţie a bugetului asigurărilor pentru şomaj pe anul 2006, trimis comisiilor cu adresele nr.L646/2007, respectiv nr.PLx 555/05.09.2007.
Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţele din 11 septembrie 2007, respectiv 19 septembrie 2007.
În urma dezbaterilor, membrii comisiilor au hotărât avizarea favorabilă a proiectului de lege.

